曹丕
评价 > 治國為人

诸葛亮：“曹丕篡弑，自立为帝，是犹土龙刍狗之有名也。”（《三国志·卷四十二·蜀书十二·杜周杜许孟来尹李谯郤传第十二》）
孙权：“及操子丕，桀逆遗丑，荐作奸回，偷取天位，而叡么麽，寻丕凶迹，阻兵盗土，未伏厥诛。”（《三国志·卷四十七·吴书二·吴主传第二》）
曹植：「祥惟圣贤，歧嶷幼龄。研几六典，学不过庭；潜心无妄，抗志清冥。才秀藻朗，如玉之莹。」（《曹集诠评》卷十《文帝诔》）
桓阶：“仁冠群子，名昭海内，仁圣达节，天下莫不闻。”（《三国志·卷二十二·桓阶传》）
陸遜：「曹丕大合士眾。外托助國討備，內實有奸心。」（《三國志·吳書·陸遜傳第十三》）
張悌：「曹操虽功盖中夏，民畏其威而不怀其德也。丕、睿承之，刑繁役重，东西驱驰，无有宁岁。」（《资治通鉴·卷七十八·魏纪十·元皇帝下》）
孟达：「加陛下新受禅命，虚心侧席，以德怀远。若足下翻然内向，非但与仆为伦，受三百户封，继统罗国而已；当更剖符大邦，为始封之君。」（《三国志·卷四十·蜀书·刘封传》）
劉禪：「子丕孤豎，敢尋亂階，盜據神器，更姓改物，世濟其兇。」（《三國志·卷三十三·蜀書三·後主傳第三》）
陈寿：“文帝天资文藻，下笔成章，博闻强识，才艺兼该；若加之旷大之度，励以公平之诚，迈志存道，克广德心，则古之贤主，何远之有哉！”（《三国志·魏书·文帝纪》）
《晉書·禮志上》：「大魏三聖相承，以成帝業。武皇帝肇建洪基，撥亂夷險，為魏太祖。文皇帝繼天革命，應期受禪，為魏高祖。上集成大命，清定華夏，興制禮樂，宜為魏烈祖。于太祖廟北為二祧，其左為文帝廟，號曰高祖昭祧，其右擬明帝，號曰烈祖穆祧。三祖之廟，萬世不毀。其餘四廟，親盡迭遷，一如周後稷、文武廟祧之禮。」
阎缵：“魏文帝惧于见废，夙夜自祗，竟能自全。”（《晋书·卷四十八· 阎缵传》）
刘渊：“黄巾海沸于九州，群阉毒流于四海，董卓因之肆其猖勃，曹操父子凶逆相寻。”（《晋书·卷一百一·载记第一》）
李班：“观周景王太子晋、魏太子丕、吴太子孙登，文章鉴识，超然卓绝，未尝不有惭色。何古贤之高朗，后人之莫逮也！”（《晋书·卷一百二十一·载记第二十一》）
葛洪：「自建安之后，魏之武文，送终之制，务在俭薄，此则墨子之道，有可行矣。」（《抱朴子外篇》）
垣荣祖：「昔曹操、曹丕上马横槊，下马谈论，此于天下可不负饮矣！」（《南齐书 卷二十八 列传第九》）
释道恒：「光武尚能纵严陵之心，魏文全管宁之操，折至尊之高怀，遂匹夫之微志。」（《释文纪》卷八）
沈约：「自魏氏膺命，主爱雕虫，家弃章句，人重异术。又选贤进士，不本乡闾，铨衡之寄，任归台阁。」（《宋书》卷五十五）
颜之推：「自昔天子而有才华者，唯汉武、魏太祖、文帝、明帝、宋孝武帝，皆负世议，非懿德之君也。」（《颜氏家训》卷四）
《陈思王庙碑》：「魏高祖文皇帝，绍即四海，光泽五都，负彰魈茫朝宗万国，允文允武，庶绩咸熙，正践升平，时称宁晏。」（《全隋文·卷二十九》）
王勃：「文帝富裕春秋，光应禅让，临朝恭俭，博览坟典，文质彬彬，庶几君子者矣。」（《全唐文·卷一百八十二》）
郝处俊：「昔魏文帝著令，虽有幼主，不许皇后临朝，所以杜祸乱之萌也。」（《资治通鉴 卷第二百二》）
刘知几：「文帝临戎不武，为国好奢，忍害贤良，疏忌骨肉。」（《史通·探赜第二十七》）
张说：「周文王之为太子也，崇礼不倦；魏文帝之在青宫也，好古无怠，博览史籍，激扬令闻，取高前代，垂名不朽。」（《张燕公集》）
王锴：「文帝八岁能属文，博览古今，贯穿经史。及居帝位，益尚谦和。坐不废书，手不释卷。」（《全唐文 卷八百九十》）
范仲淹：「魏文帝宠立郭妃，谮杀甄后，被发塞口而葬，终有反报之殃。」（《范文正集 卷十五》睦州谢上表）
黄庭坚：「盖世英雄不自知，暮年初志各参差。南阳陇底卧龙日，北固樽前失箸时。霸主三分割天下，宗臣十倍胜曹丕。寒炉夜发尘书读，似覆输筹一局棋。」（《山谷诗集注》）
苏辙：「臣伏观历代帝王，如汉武，魏文，唐徳、文、宣三宗皆工于诗骚杂文，与一时文士比长絜大。至于经纶当世，讲论利害，以文墨尽天下事，则皆不足以仰望先帝之万一。」（《栾城集卷四十七》进御集表）
司馬光：「于禁將數萬眾，敗不能死，生降於敵，既而復歸。文帝廢之可也，殺之可也，乃畫陵屋以辱之，斯為不君矣！」
陈亮：「至于欲使当时累息之民得阔步高谈无危惧之心，未尝不为之三复也，于是时吴蜀争帝，中国庶几乎息肩矣，是以在位七年而谥曰文也。」（《龙川集·卷七》）
耶律楚材：「仲谋服孟徳，孔明倍曹丕。唯晋成全统，平吴混八维。」（《湛然居士集》）
郝经：「丕特负赃胠箧之盗。操死丕直取，自以为可也，乃从容禅让，自以为舜、禹复出，其自欺也甚矣！且轻薄佻靡，未除贵骄公子之习，不矜细行，隳败礼律，刻薄骨肉，自戕本根，乱亡基兆，已在于是。孔明谓为土龙刍狗，宜哉！」（《续后汉书 卷二十六》）
曹丕假借禪讓，逼漢獻帝劉協退位备受非议。直到明朝末年，复社领袖张溥在《汉魏六朝百三家集》的《魏文帝集题辞》中首次对曹丕德政品行作全面评价。张溥写到：“曹子桓生長戎旅之間，善騎馬左右射，又工擊劍彈碁伎能戲弄，不減若父。其詩歌文辭，彷彿上下，即不堪弟畜陳思，為孟德大兒，固有餘也。魏王帝业无足称，惟令宦人为官，不得过诸署令。诏群臣不得奏事太后；后族不得當辅政任，石室金策，可宝万世。彼亲见汉室炎隆，女主中人手扑灭之，麦秀黍离，恫伤心目。霸朝初创，力更旧轍，至待山阳公以不死，礼遇汉老臣杨彪不夺其志，盛德之事，非孟德所及。當日符命獻謏，璽綬被躬，群眾推奉，時與勢迫。倘建安君臣有能，為武庚比干者，或觀望卻步，竟保常節，未可知也。《典論》自序，善述生平，論文一篇，直自言所得。〈與王朗書〉務立不朽於著述間，不肯以七尺一棺，畢其生死，雅慕漢文，沒而得謚，良厚幸。占其志趣，亦古諸侯之博聞者也。甄后塘上，陈王豆歌，损德非一。崇华首阳，有余恨焉。”他认为曹丕的施政有可取之处，礼遇汉室君臣，可见并非无德，但杀妻、害弟罪名昭著。
胡应麟：「诗未有三世传者，既传而且煊赫，仅曹氏操、丕、睿耳。然白马名存钟《品》，则彪当亦能诗。又任城武力绝人，仓舒智慧出众。阿瞒何徳，挺育多才？生子如此，孙仲谋辈讵足道哉！」（《诗薮》）
方孝孺：「汉高祖、魏文帝皆中才之主，非有圣智之度，高祖犹能不杀子婴，文帝犹能奉山阳终其身。曾谓武王圣人而忍其君至此乎？吾决知其不然矣。」（《逊志斋集卷四》）
谭嗣同：「若夫汉武帝命所忠求相如遗书，魏文帝诏天下上孔融文章，渐昭风轨，犹无集名。自荀况诸集，编题后人，张融玉海，标目己意，乃始波颓雾靡，不可胜遏。」（《谭嗣同全集》）
章太炎：「今人皆谓汉代经学最盛，三国已衰，然魏文廓清谶纬之功，岂可少哉！文帝虽好为文，似词章家一流，所作《典论》，《隋志》归入儒家。纬书非儒家言，乃陰陽家言，故文帝诏书未引一语。岂可仅以词章家目之！」（《经学略说》）
毛泽东：「曹丕也是他（曹操）儿子，也有些才华，但远不如曹操。曹丕在政治上也平庸，可他后来做了皇帝，是魏文帝。历史上所称的‘建安文学’，实际就是集中于他们父子的周围。一家两代人都有才华、有名气，在历史上也不多见哪！」
郭沫若：「曹丕在政治见解上也比乃弟高明得多，而在政治家的风度上有时还可以说是胜过他的父亲。如令宦人为官不得过诸署，禁母后预政，取士不限年资但纠其实、轻刑罚、薄赋税、禁复仇、禁淫祀、罢墓祭、诏营寿陵力求俭朴等等，处处都表示着他是一位旧式的明君典型。」（《郭沫若全集·历史篇·第四卷》）
马植杰：「从曹丕的政治设施来看，也有些不错的。拿曹丕与其他封建帝王相比，尚属中等偏上者。」
叶嘉莹：「魏文帝在即位后，曾下了息兵诏，下了薄税诏，下了轻刑诏。他实在是一个很有理想的皇帝，希望能够把天下治理得更好。但是很可惜，他只做了七年的皇帝就死了，死的时候只有四十岁。」（《汉魏六朝诗讲录》）
陈家兴：“曹丕既是第一任魏君，同时也是守成者。对于东汉末年的流弊，曹丕都是亲历见证者，作为开国者和守成者的他，却没能汲取教训，深自约束。曹丕缺少的正是历史上不少开国者所具备的胸襟格局，不过一庸碌守成之主，由此便注定了曹魏政权的短命。”（《曹魏政权短命启示录（上）》：安于守成是危险的开始）